open-index/open-wikipedia-markdown huggingface dataset:
Mikkolan koulu

**Mikkolan koulu** on Vantaan Korson suuralueen Mikkolan kaupunginosassa sijaitseva noin 900 oppilaan suomenkielinen yhtenäiskoulu (luokka-asteet 1–9). Koulu toimii kahdessa osoitteessa:  
* *Vega*, Venuksentie 2, 01480 Vantaa: luokka-asteet 1–9, ja 
* *Lyyra*, Lyyranpolku 2, 01480 Vantaa: luokka-asteet 3–9.

Viistosti koulurakennusten välin jäävällä tontilla toimii Tähdenlennon päiväkoti (Marsinrinne 4), jossa on myös opetusta luokka-asteilla 1–2. 

Mikkolan koulun yhteydessä toimii hammashoitola ja nuorisotila. Nuorisotilan paikalla toimi aiemmin Vantaan kaupunginkirjaston Mikkolan kirjasto, joka suljettiin toukokuussa 2013. Koulun tiloissa toimi aiemmin myös neuvola, mutta se lakkautettiin vuonna 2021.


File:Mikkolan koulu - Lyyra - Mikkola - Vantaa - m.jpg|Mikkolan koulun Lyyra-koulu.
File:Mikkolan koulu - Vega - Mikkola - Vantaa - m.jpg|Mikkolan koulun Vega-koulu.


## Lähteet

## Aiheesta muualla
*Matarin uhri oli Mikkolan koulun oppilas – oppilaat saavat kriisiapua (9.12.2014)  (vantaansanomat.fi)
*Mikko Puttonen: Jättikoulu jyrää seiskan pojat (6.3.2012) (tiede.fi)
Miia Sillman

**Miia Emilia Sillman** (s. 3. kesäkuuta 1995 Tampere) on suomalainen uransa lopettanut moniottelija. Hän edusti Tampereen Pyrintöä. Häntä valmensivat Marjukka Suihko (–2014), Tiia Hautala (2014–2016), Eduard Hämäläinen (2017–2018), Mika Vakkuri (2018–2020, 2021–2023) ja Matti Liimatainen (2020–2021).

Sillman saavutti seitsenottelussa Suomen-mestaruuden Tampereella 2021 ja Joensuussa 2022, SM-hopeaa Jyväskylän Kalevan kisoissa 2018 ja Lappeenrannan Kalevan kisoissa 2019 sekä pronssia Porin Kalevan kisoissa 2015. Sisäratojen SM-kilpailuissa hän on voittanut kultaa viisiottelussa 2018 ja 2019 sekä saanut hopeaa pituushypyssä 2020.

Tallinnan alle 23-vuotiaiden EM-kisoissa 2015 Sillman oli yhdeksäs. Bydgoszczin alle 23-vuotiaiden EM-kilpailuissa 2017 hän keskeytti ottelun. Napolin kesäuniversiadeissa 2019 hän voitti seitsenottelussa kultaa tuloksella 6209.

Sillman kertoi vuonna 2021 julkisuudessa joutuneensa 10–14-vuotiaana ravivalmentaja Erkki-Pekka Mäkisen seksuaalisen hyväksikäytön uhriksi. Mäkinen sai rikoksistaan 4,5 vuoden vankeustuomion. Uhreja oli myös muita.

Sillman lopetti yleisurheilu-uransa vuonna 2023 selkävaivojen vuoksi.

## Henkilökohtaiset ennätykset
* 100 m: 12,91 (Ikaalinen 2015)
* 200 m: 24,83 (Napoli 2019)
* 800 m: 2.20,45 (Bydgoszcz 2022)
* 100 m aidat: 13,72 (Lappeenranta 2019)
* Korkeushyppy: 186 (Tallinna 2019, hallissa)
* Pituushyppy: 637 (Tampere 2021)
* Kolmiloikka 12,46 (Lahti 2015)
* Kuulantyöntö: 13,26 (Tampere 2021, hallissa)
* Keihäänheitto: 50,07 (Napoli 2019)
* Seitsenottelu: 6209 (Napoli 2019)
* Viisiottelu: 4303 (Tallinna 2019, hallissa)
Lähde

## Lähteet

## Aiheesta muualla
*
Jakub Kłusak

**Jakub Kłusak** (s. 2. tammikuuta 1992) on puolalainen alppihiihtäjä, joka edustaa AZS Zakopanea.

Kłusak kilpaili maailmancupissa ensimmäisen kerran Kitzbühelin supersuurpujottelussa tammikuussa 2016. Maailmancupin pisteille hän pääsi ensimmäisen kerran alppiyhdistetyssä samana päivänä oltuaan yhteistuloksissa 30:s.

## Lähteet
Niklas Köck

**Niklas Köck** (s. 1. helmikuuta 1992) on itävaltalainen alppihiihtäjä, joka edustaa WSV St. Jakob in Haus -seuraa.

Köck kilpaili maailmancupissa ensimmäisen kerran Kitzbühelin supersuurpujottelussa tammikuussa 2016. Maailmancupin pisteille hän pääsi ensimmäisen kerran alppiyhdistetyssä samana päivänä oltuaan yhteistuloksissa 22:s.

## Lähteet
Rafael Hårdh

**Johan Rafael Hårdh** (17. syyskuuta 1839 Kalajoki – 17. tammikuuta 1908 Turku) oli suomalainen opettajaseminaarin lehtori ja oppikirjojen tekijä.

Hårdhin vanhemmat olivat lääninmaanmittari Karl Henrik Hårdh (1800–1870) ja Amanda Sofia Cajanus. Hän pääsi ylioppilaaksi 1860 Kuopion lukiosta ja suoritti teknillisiä opintoja Helsingin teknillisessä reaalikoulussa sekä Hannoverin ja Zürichin polyteknillisissä yliopistoissa.

Hårdh toimi Jyväskylän opettajaseminaarin piirustuksen, käsitöiden ja maantiedon lehtorina 1869–1897. Hän harjoitti valokuvaajan ammattia ensimmäisenä Jyväskylässä ja omisti Muurikaisen tilan Jyväskylän maalaiskunnan puolella.

Rafael Hårdh oli naimisissa vuodesta 1871 Selina Sofia Charlotta Dahlströmin (1850–1927) kanssa. Heidän poikansa oli matematiikan ja fysiikan lehtori H. E. J. (Heikki) Hårdh (1877–1944). Hårdhin veljiä olivat Hämeenlinnan kaupunginlääkäri Josef Gabriel Hårdh (1837–1878) ja Hämeenlinnan klassillisen lyseon matematiikan kollega Henrik Eliel Hårdh (1843–1919).

## Teoksia
* *Viivantopiirustuksen oppikirja*. Weilin & Göös, Jyväskylä 1888
* *Ohjeita poikain käsitöiden johtamiseen kansakouluissa*. Tekijä, Jyväskylä 1892

## Lähteet
Department of Conservation

**Department of Conservation** (**DOC**), maoriksi *Te Papa Atawhai*, on vuonna 1987 perustettu uusiseelantilainen julkinen laitos, joka vastaa Uuden-Seelannin ympäristön- ja luonnonsuojelusta sekä historiallisen perinnön vaalimisesta.

Laitoksen toimintakuva on lakien määrittämä ja lisäksi toimintaa ohjaa itsenäinen, ministerin nimittämä yksikkö (New Zealand Conservation Authority (NZCA)).

## Luonnonsuojelu

Department of Conservation vastaa Uuden-Seelannin 14 kansallispuiston sekä muiden suojelualueiden suojelutoimista ja logistiikasta, muun muassa vaellusreittien kunnossapidosta. Eriasteisia suojelualueita, historiallisista ja luontoarvoisista syistä, on Uuden-Seelannin pinta-alasta noin 30 prosenttia. Suojelutoimien osalta toimintoihin sisältyvät tärkeänä osana myös vieraslajien torjunta. Lisäksi laitos vastaa joidenkin erittäin uhanalaisten alkuperäislajien, kuten kakapon, kantojen elvytystoimista.

Luonnonsuojelualueista noin kolmannes on määritelty suuremman statuksen kohteiksi, ja alueilla on kielletty muun muassa kaivostoiminta.

## Onnettomuudet
### Cave Creekin onnettomuus
28. huhtikuuta 1995 DOCin huoltama näköalatasanne sortui, jonka seurauksena 14 henkilöä kuoli. Heti tapahtuman jälkeen kaikki laitoksen hallinnoimat 106 näköalatasannetta tarkastettiin, jonka seurauksena 15 suljettiin välittömästi korjauksien vuoksi. Onnettomuus johti lopulta silloisen ministerin, Denis Marshallin eroon vuonna 1996. Department of Conservation maksoi kompensaationa uhrien perheille yhteensä 2.6 milj. NZD.

## Lähteet

## Aiheesta muualla
Brooke Barbuto

**Brooke Barbuto** (s. 24. huhtikuuta 1987 Syracuse) on yhdysvaltalainen jalkapalloilija. Hän edustaa Naisten Liigassa pelaavaa porilaista NiceFutista, jonne Barbuto siirtyi GBK:sta keväällä 2014. Barbuto on aikaisemmin pelannut kotimaansa seurojen lisäksi myös islantilaisessa Haukarissa.

Ennen kauden 2016 alkua Barbuto on pelannut Naisten Liigassa 71 ottelua ja tehnyt niissä 29 maalia. Vuonna 2014 hän teki NiceFutikselle 17 maalia, ollen koko sarjan kolmanneksi paras maalintekijä. Samana vuonna hänet palkittiin Suomen Palloliiton Satakunnan piirin parhaana naispelaajana.

## Lähteet

## Aiheesta muualla
*Brooke Barbuton pelaajatilastoja  Connect World Football.
Uudet Mutantit

**Uudet Mutantit** () on ryhmä teini-ikäisiä koulutuksessa olevia mutanttisupersankareita, jotka esiintyvät Marvel Comicsin sarjakuvissa. He ovat olleet päähenkilöitä kolmessa Ryhmä-X:n spin-off -sarjakuvalehdessä.

Ensimmäisen Uusien Mutanttien joukkueen loivat Chris Claremont ja taiteilija Bob McLeod. He esiintyivät ensimmäisen kerran vuonna 1982 ilmestyneessä *Marvel Graphic Novel* #4:ssä ja saivat sen jälkeen oman lehtensä vuodesta 1983 vuoteen 1991. Kuten sen isäntälehdessäkin, *Uusissa Mutanteissa* korostetaan ihmissuhteita ja ryhmän sisäisiä konflikteja sekä toimintaa ja seikkailuja. Esillä on suuri joukko hahmoja, mukaan lukien kulttihahmo Deadpoolin ensiesiintyminen. Ensimmäisen lehden loppuessa lehti jatkui uudella nimellä: *X-Force*.

Toinen *Uudet Mutantit* -sarja, jonka julkaisu aloitettiin vuonna 2003, esitteli uuden joukon teinimutantteja. Toisin kuin alkuperäiset Uudet Mutantit, he olivat osa valtavaa Xavier-instituutin Opiskelijaryhmää. Vuonna 2004 lehti aloitettiin uudelleen nimellä *New X-Men: Academy X* jonka jälkeen joukon päähahmoja virallisesti kutsuttiin "Uusiksi Mutanteiksi." "M-Päivä" -tapahtumajatkumon seurauksena vuoden 2005 lopulla loput opiskelijat yhdistettiin yhdeksi juniorijoukkueeksi, Uusiksi X-Miehiksi.

Kolmas *Uudet Mutantit* -sarja, joka kokosi useimmat alkuperäisen joukkueen jäsenet, alkoi ilmestymään toukokuussa 2009.

Uusista Mutanteista kertovan elokuvan tekemisestä tiedotettiin toukokuussa 2015. *[[The New Mutants]]* sai ensi-iltansa 28. elokuuta 2020.

## Ryhmän jäsenet
Uusien mutanttien jäseniä ovat olleet mm.
*Auringonpilkku
*Boom Boom (Boomer)
*Kangastus
*Kanuunankuula
*Karma
*Koodi
*Magia
*Rictor
*Sotakone
*Sotapolku
*Susi

## Lähteet
Timati

**Timur Ildarovitš Junusov** (; s. 15. elokuuta 1983 Moskova), taiteilijanimeltään **Timati** () on venäläinen rap-muusikko, tuottaja, lauluntekijä, näyttelijä ja liikemies.

Hän osti Venäjältä poistuneen Starbucks-ketjun yhdessä ravintoloitsija Anton Pinskin kanssa ja avasi sen uudelleen nimellä *Stars Coffee*. Hän ilmoitti myös pyrkivänsä ostamaan Venäjällä konkurssiin ajautuneen Domino’s Pizza -ketjun.

## Diskografia
### Studioalbumit
**Black Star* (2006)
**The Boss* (2009)
**SWAGG* (2012)
* *13* (2013)
* *Audiokapsula* (2014)
* *G.T.O.* (2015)
* *Olimp* (2016)

## Lähteet

## Aiheesta muualla

*Timatin kotisivut

__NOTOC__
Emil Johansson

**Emil Johansson** -nimisiä henkilöitä ovat:

* Emil Johansson (1887–1966), suomalainen jääkärikapteeni
* Emil Johansson (s. 1988), ruotsalainen alppihiihtäjä
* Emil Johansson (s. 1996), ruotsalainen jääkiekkoilija
Judon Euroopan-mestaruuskilpailut 2013

**Judon Euroopan-mestaruuskilpailut 2013** olivat järjestyksessään 62. judon Euroopan-mestaruuskilpailut. Ne käytiin Budapestissa, Unkarissa 25.–28. huhtikuuta 2013. Kilpailujen ohjelmassa oli seitsemän painoluokkaa ja joukkuekilpailu sekä miehille että naisille.

## Mitalistit
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
* Tulokset 

### Viitteet
Halofiili

**Halofiilit** ovat eliöitä, jotka viihtyvät korkeassa suolapitoisuudessa. Halofiili on eräs esimerkki ekstremofiilisestä organismista. Halofiilit voidaan jakaa lieviin, kohtalaisiin ja erittäin halofiilisiin organismeihin. Määritelmä riippuu natriumkloridin pitoisuudesta, jonka eliö vaatii. Useat merieliöt ovat lieviä halofiileja, mutta kohtalaiset ja erittäin halofiiliset organismit ovat yleensä erikoistuneita mikrobeja, jotka elävät suolaisemmissa ympäristöissä kuin merivesi. Hyvin suolaisia paikkoja on maapallolla paljon, esimerkiksi aavikolla, rannikoilla, syvän meren pohjukoissa ja maanalaisissa suolakaivoksissa. Halofiileissa on heterotrofisia, fototrofisia ja metanogeenisia arkkeja, fotosynteettisiä, litotrofisia ja heterotrofisia bakteereja sekä fotosynteettisia ja heterotrofisia eukaryootteja. Esimerkkejä hyvin sopeutuneista ja laajalle levinneistä erittäin halofiilisista organismeista on esimerkiksi *Halobacterium sp. NRC-1*, syanobakteeri kuten *[[Aphanothece halopytica]]* ja viherlevä *[[Dunaliella salina]]*. Monisoluisista halofiilisista eukaryooteista on esimerkiksi suolasimpukka. Halofiilit voivat esimerkiksi tuottaa happamia proteiineja lisätäkseen osmoottisen stressin sietokykyä.

## Lähteet

## Aiheesta muualla
*Tieteen termipankki: Halofiili
Hevoshaan koulu

**Hevoshaan koulu** oli vuosina 1986–2020 Vantaan Hakunilan kaupunginosassa sijainnut suomenkielinen alakoulu lähellä Sotungin lukiota ja Hakunilan urheilupuistoa. Vuonna 2014 koulua kävi 339 oppilasta. Koulun käyttö päättyi vuonna 2016. 

Vantaan opetuslautakunta päätti lakkauttaa sekä Hevoshaan että Tuomelan koulun säästösyistä vuonna 2013. Opetus päätettiin lopettaa vaiheittain syksyyn 2016 mennessä. Hevoshaan koulun tilalle suunniteltiin Kormuniityn asuinaluetta. Lakkautuspäätös herätti paljon vastustusta, ja sille esitettiin vaihtoehtoja: esimerkiksi keväällä 2015 tehdyn ehdotuksen mukaan Hevoshaan koulusta kehitettäisiin osa Hakunilan urheilupuiston urheilukoulutuskampusta. Vielä lokakuussa 2015 konsulttityönä teetetyt suunnitelmat koulun jatkokäytöstä olivat osin avoimena.

Vuoden 2016 jälkeen rakennusta käytettiin muutaman vuoden ajan väistötilana ja varastona. Alueen koululaisia sijoitettiin Hakunilanrinteen, Hakunilan, Itä-Hakkilan ja Sotungin kouluihin. Kormuniityn asuinaluesuunnitelmat kariutuivat syksyllä 2018, mutta koulurakennus sai silti purkuluvan syksyllä 2019. Purkutyöt alkoivat loppuvuodesta 2020. Koulurakennuksen viereen rakennettiin uusi päiväkoti.  


Tiedosto:Hevoshaan koulu - pihaa - Hakunila - Vantaa - m.jpg|Koulupihaa (2016)
Tiedosto:Hevoshaan koulu1 - Hakunila - Vantaa - m.jpg|Koulua parkkipaikan suunnalta (2016)
Tiedosto:Hevoshaan koulun purku (3).jpg|Koulu purkuvaiheessa tammikuussa 2021


## Lähteet
Vanilla (yhtye)

**Vanilla** on suomalainen popmusiikkia esittävä duo, jonka muodostavat pelkillä etunimillään yleensä julkisuudessa esiintyvät Kirsikka ja Miina. He tapasivat toisensa kummankin opiskellessa Helsingin yliopistossa luokanopettajiksi. 

Yhtye aloitti uransa julkaisemalla omakustannekappaleen ”Kallio” vuonna 2014. Singlen julkaisun jälkeen duo sai kiinnityksen Suomen Musiikki -levy-yhtiölle ja ensimmäinen albumi *Inkkarilapset* julkaistiin huhtikuussa 2016.

## Diskografia
#### Albumit
* *Inkkarilapset* (Suomen Musiikki, 2016)

#### Singlet ja videot
* Kallio (omakustanne, single ja musiikkivideo, 2014)
* Kauniit rohkeet (Suomen Musiikki, 2015)
* Takapenkin tytöt (musiikkivideo, Suomen Musiikki, 2015)
* Tarzani (Suomen Musiikki, 2016)

## Lähteet
Kuukkeli (taideteos)

**Kuukkeli** on Villu Jaanisoon tekemä taideteos, joka paljastettiin vuonna 2016 Helsingissä.

*Kuukkeli* on lähes kuusi metriä korkea veistos. Se koostuu värillisistä uusiomuovin palasista. Lähellä sijaitsevan Kalasataman koulurakennuksen pintapaneelit ovat samaa materiaalia. Teoksen runko on terästä, kuten myös nokka ja jalat. Linnun varpaat ovat palloventtiilejä. Veistos sijaitsee näkyvällä paikalla Helsingin Kalasatamassa, Junonkadun ja Leonkadun risteyksessä. 

Teoksen lähtökohtina ovat kuukkelille kansantaruissa annetut erityisominaisuudet. Kuukkelia pidettiin metsässä liikkuvien ystävänä ja suojelijana, jonka näkemiselle annettiin erilaisia merkityksiä. 

Helsingin kaupunginkanslian tilaama veistos on valmistumisjärjestyksessä toinen Kalasataman ympäristötaidehankkeen mukainen taidehankinta. Hankkeen tavoitteena on asukkaiden viihtyvyyden parantaminen sekä alueellisen identiteetin muodostuminen. Teos kuuluu Helsingin taidemuseon taidekokoelmaan.

## Lähteet

## Aiheesta muualla
*Taiteilija Villu Jaanisoon "Kuukkeli"-teoksen julkistustilaisuus., YouTube.
Raging Bull: My Story

**Raging Bull: My Story** on keskisarjan nyrkkeilijän Jake LaMottan omaelämäkerta. 1970 ilmestyneen kirjan kirjoitti LaMotta yhdessä Peter Savagen ja Joseph Carterin kanssa. Da Capo Press julkaisi uusintapainoksen 22. elokuuta 1997.

LaMotta käy omin sanoin läpi elämänsä alkuvaiheita ja millaisia kokemuksia hän sai asuessaan New Yorkissa. LaMotta käy läpi myös, kuinka hän päätyi nyrkkeilyn pariin ja kohti keskisarjan mestaruutta, sekä uran jälkeisiin tapahtumiin.

Martin Scorsese ohjasi kirjan pohjalta *[[Kuin raivo härkä]]* -elokuvan, joka palkittiin muun muassa Oscarilla.

## Lähteet
Espanjan astrobiologian keskus

**Espanjan astrobiologinen keskus** (CAB) on espanjalainen tutkimuslaitos. Sen tehtävänä on luoda transdisiplinaarinen tutkimusympäristö, jossa uusi tieteenala astrobiologia voisi kehittyä. CAB pyrkii ymmärtämään elämän alkuperää tutkimalla elämälle kelvollisia olosuhteita maapallolla, aurinkokunnassamme ja yleisesti aurinkokunnan ulkopuolisilla planeetoilla. CABin menetelmät perustuvat osaltaan kompleksisuusteoriaan. CABin tieteellinen toiminta alkoi vuonna 1999. Se perustettiin Espanjan kansallisen tutkimusneuvoston (CSIC) ja Espanjan avaruusinstituutin (INTA) väliseksi yhdistäväksi organisaatioksi.

## Lähteet
Transdisiplinaarinen tutkimus

**Transdisiplinaarinen tutkimus** on eri tieteenhaarojen ja usein myös tieteen ulopuolella toimivien asiantuntijaryhmien välistä yhteistyötä, jossa tehtävänä on saavuttaa tutkimuksellinen päämäärä erityisellä yhteistyöstrategialla. Yhteistyökumpanit pyrkivät lähestymään tutkimusongelmaa monitieteisesti ja tieteen rajoja rikkoen, omaksumalla oman näkökantansa lisäksi myös muiden tieteenalojen lähestymistapoja ja tukeutumalla kaikkeen tutkimusongelman kannalta relevanttiin asiantuntemukseen. Tällä tavoin transdisiplinaarisen hankkeen osallistujat pyrkivät muodostamaan tutkimusongelmastaan kokonaiskuvan. Transdisiplinaarinen tutkimustapa vaatii erityisen paljon tiimityöskentelyä, jossa tutkijat ja muut yhteistyökumppanit jakavat muille tiiminjäsenille tietoa, osaamistaan ja resurssejaan.

## Lähteet
Andreas Hartmann

**Andreas "Andy" Hartmann** (s. 29. tammikuuta 1980) on sveitsiläinen entinen yhdistetyn kilpailija.

Naganon olympialaisissa 1998 hän sijoittui sprintissä kahdeksanneksi ja normaalikilpailussa yhdeksänneksi.

Ramsaun maailmanmestaruuskilpailuissa 1999 hän oli joukkuekilpailun yhdeksäs.

Vuonna 2001 Lahden MM-kilpailuissa hän oli henkilökohtaisessa kilpailussa 24. ja joukkuekilpailussa kymmenes.

Vuoden 2002 Salt Lake Cityn olympialaisissa hän sijoittui normaalimatkalla yhdeksänneksi ja sprintissä kahdeksanneksi.

Val di Fiemmen MM-kilpailussa 2003 hän sijoittui henkilökohtaisessa kilpailussa 30:nneksi ja joukkuekilpailussa kahdeksanneksi.

Maailmancupissa Hartmannin uran paras sijoitus on kolmas tila, jonka hän saavutti Oslossa vuonna 2007.

## Lähteet
*
Adolf Usénius

**Adolf Emil Usénius** (1872 Hollola – 2. helmikuuta 1943 Fitchburg, Massachusetts) oli amerikansuomalainen toimittaja ja työväenliikkeen aktiivi.

## Elämä
Usenius syntyi senaattori Leo Mechelinin omistamassa Laitialan kartanossa, jossa hänen isänsä Adolf Fredrik Usenius oli tynnyrintekijänä. Kansakoulun jälkeen Usenius työskenteli myös itse tynnyrintekijänä ja puuseppänä Helsingissä. Hän oli jo 1890-luvun alusta lähtien mukana Helsingin työväenyhdistyksen ja myöhemmin Ruotsalainen Työväenliiton toiminnassa. 

Helmikuussa 1907 Usenius valittiin Anton Caseliuksen seuraajaksi Suomen ensimmäisen ruotsinkielisen työväenlehden *[[Arbetaren]]in* päätoimittajaksi, mutta hän joutui luopumaan tehtävästä jo elokuussa, saatuaan lehtijutun perusteella kolmen kuukauden vankeustuomion kahden kartanonherran kunnianloukkauksesta. Marraskuussa alussa Usenius sai toisen tuomion kunnianloukkauksesta ja hieman myöhemmin häntä vastaan nostettiin vielä kolmas oikeusjuttu, jonka jälkeen Usenius lähti siirtolaiseksi Pohjois-Amerikkaan. Hän saapui Massachusettsin Fitchburgiin vielä saman vuoden aikana ja aloitti heti suomenkielisen *[[Raivaaja (amerikansuomalainen lehti)|Raivaajan]]* toimittajana. Usenius työskenteli lehdessä 34 vuoden ajan ja kuului lisäksi vuosina 1921–1937 ilmestyneen kulttuurilehti *[[Nykyaika (lehti 1921–1937)|Nykyajan]]* toimitukseen. Hän oli myös aktiivisesti mukana Fitchburgissa toimineessa Työväenyhdistys Saimassa.

## Perhe
Adolf Usenius avioitui Yhdysvalloissa Hilja Victoria Pasasen (k. 1965) kanssa vuonna 1915. Perheeseen syntyi myöhemmin yksi tytär. Hänen veljensä oli kansanedustaja Arthur Usenius, joka teloitettiin Stalinin vainojen aikana Neuvostoliitossa vuonna 1937.

## Lähteet
Light of Dawn

**Light of Dawn** on hard rock- ja power metal -yhtye Unisonicin toinen albumi, joka julkaistiin 1. elokuuta 2014 Edelin EarMusic-levymerkillä.

Basisti Dennis Ward on todennut albumin nimestä ja kuvituksesta: ”Kappale ’Throne of the Dawn’ oli alun perin nimeltään ’Light of Dawn’, mutta sanoitukset muuttuivat laulunkirjoituksen aikana. Pidimme kuitenkin nimestä, ja se sopi hyvin yhteen kansikuvan kanssa. Jokaisella päivällä on auringonnousu, uusi alku." Albumin kansikuvan teki Martin Häusler.

Suurimman osan kappaleista kirjoitti Ward, mutta myös Michael Kiske ja Mandy Meyer osallistuivat. Musiikkivideo kuvattiin kappaleesta ”Exceptional”.

Albumi nousi muun muassa Suomen, Saksan, Sveitsin, Tšekin ja Japanin albumilistoille.

## Kappaleet

## Jäsenet
* Michael Kiske – laulu
* Kai Hansen – kitara, taustalaulu
* Mandy Meyer – kitara
* Dennis Ward – basso, taustalaulu, tuottaja, teknikko, miksaaja
* Kosta Zafiriou – rummut, lyömäsoittimet

; Vieraileva muusikko
* Günter Werno – kosketinsoittimet

## Arvostelut
* Audiovideo.fi: *ristiriitainen*
* Desibeli.net: 
* Imperiumi: 7½/10
* Kaaoszine: 7/10
* Metal Injection: *positiivinen*
* Sea of Tranquility: 

## Listasijoitukset

## Lähteet

## Aiheesta muualla
* Unisonicin viralliset verkkosivut
* ”Exceptional”-musiikkivideo YouTube-sivustolla 
* EarMusicin viralliset verkkosivut 
* 
*
Piijoen ratasilta

**Piijoen ratasilta** (myös nimellä *Piijoen rautatiesilta*) on Vantaankosken radan silta Helsingin Kannelmäessä. Sillan eteläpää on heti Kannelmäen rautatieaseman pohjoispuolella ja sillan pohjoispää ulottuu hiukan Malminkartanon puolelle. Silloiselle Martinlaakson kaupunkiradalle rakennettu silta valmistui vuonna 1974 ja se oli valmistuessaan Suomen kokonaispituudeltaan pisin rautatiesilta, sillan kokonaispituus on 552,8 metriä. Se on edelleen Suomen pisin kaksiraiteisen radan rautatiesilta ja pinta-alaltaan 6&nbsp;026&nbsp;m2 Suomen suurin.

## Sillan paikka
Silta ylittää Mätäjoen ja sen jokilaakson. Laakso olisi ollut mahdollista ylittää myös penkereellä, mutta se olisi estänyt liikennöintiä radan eri puolien välillä ja rajoittanut alueen maankäyttöä. Siltavaihtoehto ei osoittautunut kovinkaan paljoa kalliimmaksi johtuen rataprofiilista ja maaperän heikosta kantavuudesta.

Sillan nimi juontuu kaavailuista muuttaa Mätäjoen nimi Piijoeksi. Mätäjoki säilytti entisen nimensä, mutta silta nimettiin Piijoen ratasillaksi.

## Sillan mitat ja rakenne
Piijoen ratasillan kokonaispituus on 552,8 metriä. Teräsbetoninen silta on tyypiltään jatkuva laattasilta ja siinä on 31 jännettä, kukin pituudeltaan 17,5 metriä. Sen suunnittelivat Hannu Myllymäki ja Pertti Paavolainen Insinööritoimisto Pontek Ky:stä ja sillan urakoi Silta ja Satama Oy.

Sillan eteläpäässä maatuki ja neljä pilariparia on perustettu kallion varaan, loput 26 pilariparia ja pohjoispään maatuki on teräsbetonipaalujen varassa. Paaluja on laskettu olevan yhteensä 1&nbsp;178 kappaletta ja niistä vajaa 40 prosenttia on jatkettuja. Silta koostuu kahdeksasta siltaosasta, joista yksi on kolmeaukkoinen ja loput neliaukkoisia. Kukin siltaosa toimii rakenteellisesti itsenäisenä ja ottaa vastaan jarruvoimia.

Piijoen ratasilta on Suomen toiseksi pisin rautatiesilta, vuonna 2005 valmistunut 557-metrinen Lahden oikoradan Kytömaan rautatieristeyssilta on pisin, mutta sillä kulkee vain yksi raide.

Vantaankosken rata otettiin käyttöön vuonna 1975. Rakenteilla olleen Kehäradan takia vanhempaa rataa korjattiin ja muun muassa Piijoen ratasillan vesieriste uusittiin vuonna 2013.

## Lähteet
* 

### Viitteet

## Aiheesta muualla
Camilla Kivilahti-Parland

**Camilla Orvokki Kivilahti-Parland** (27. heinäkuuta 1939 Viipuri – 15. huhtikuuta 2016 Helsinki) oli suomalainen kuvataiteilija. Hänelle myönnettiin vuonna 2004 valtion taiteilijaeläke.

Kivilahti-Parland opiskeli vuosina 1959–1963 Helsingin yliopiston piirustussalissa ja myös yksityisesti useiden taiteilijoiden johdolla. Hän maalasi erityisesti herkkiä akvarelleja, joiden aiheina olivat maisema, kukat, eläimet ja ihmishahmot. Hän teki myös muotokuvia. Kivilahti-Parland opetti vuonna 1979 Helsingin taiteilijaseurassa piirustusta. Hän osallistui myös luonnonsuojelutyöhön ja kirjoitti lehtiin taidearvosteluja.

Hän julkaisi omakustanteena kirjan *Da Capo* ja suunnitteli kirjankansia. 

Kivilahti-Parlandin puoliso oli dosentti Thomas Parland, ja Mark Parland on heidän poikansa.

## Lähteet
Rosa Salazar

**Rosa Salazar** (s. 16. heinäkuuta 1985) on yhdysvaltalainen näyttelijä, joka tunnetaan esimerkiksi roolistaan *[[Labyrintti – Aavikkokokeet]]* -elokuvan ja sen jatko-osan *[[Labyrintti – Tappava lääke]]* Brendana.

## Valikoitu filmografia
### Elokuva

### Televisio

## Lähteet

## Aiheesta muualla
*
Andrews

**Andrews** on muun muassa seuraavien henkilöiden sukunimi:

* Anthony Andrews (s. 1948), brittiläinen näyttelijä
* Arthur Andrews (1909–2008), yhdysvaltalainen republikaanipoliitikko
* Bill Andrews (s. 1966), yhdysvaltalainen rumpali
* Bruce Andrews (s. 1948), yhdysvaltalainen runoilija ja politiikan tutkija
* Dana Andrews (1909–1992), yhdysvaltalainen elokuva- ja televisionäyttelijä
* Dean Andrews (s. 1963), brittiläinen näyttelijä
* Eamonn Andrews (1922–1987), irlantilainen televisiojuontaja
* Elizabeth Andrews (1882–1960), walesilainen poliittinen aktivisti, suffragetti ja sosialisti
* Ellesse Andrews (s. 1999), uusiseelantilainen ratapyöräilijä
* Erin Andrews (s. 1978), yhdysvaltalainen urheilutoimittaja ja -selostaja
* Giuseppe Andrews (s. 1979), yhdysvaltalainen näyttelijä, käsikirjoittaja ja ohjaaja
* Harry Andrews (1911–1989), englantilainen näyttelijä
* Jessica Andrews (s. 1983), yhdysvaltalainen countrylaulaja
* Jessie Andrews (s. 1992), yhdysvaltalainen pornonäyttelijä
* Joely Andrews (s. 2002), pohjoisirlantilainen jalkapalloilija
* Julie Andrews (s. 1935), englantilainen näyttelijä, laulaja ja lastenkirjailija
* Keith Andrews (1920–1957), yhdysvaltalainen kilpa-ajaja
* Keith Andrews (s. 1980), irlantilainen jalkapalloilija
* LaVerne Andrews (1911–1967), yhdysvaltalainen kontra-alttolaulaja, The Andrews Sisters -yhtyeen jäsen
* Mark Andrews (1926–2020), yhdysvaltalainen republikaanipoliitikko ja senaattori
* Marvin Andrews (s. 1975), trinidadtobagolainen jalkapalloilija
* Maxene Andrews (1916–1995), yhdysvaltalainen sopraanolaulaja, The Andrews Sisters -yhtyeen jäsen
* Michael Andrews (artisti) (1928–1995), brittiläinen artisti
* Michael Andrews (muusikko) (s. 1959), yhdysvaltalainen muusikko
* Michael Andrews (rugby-pelaaja), australialainen rugby-pelaaja
* Michael A. Andrews (s. 1944), yhdysvaltain edustajainhuoneen jäsen
* Mickey Andrews (s. 1942), yhdysvaltalainen jalkapallovalmentaja
* Mike Andrews (s. 1943), yhdysvaltalainen baseball-pelaaja
* Naveen Andrews (s. 1969), englantilainen näyttelijä
* Patricia Andrews (1918–2003), yhdysvaltalainen sopraanolaulaja, The Andrews Sisters -yhtyeen jäsen
* Roy Chapman Andrews (1884–1960), yhdysvaltalainen luonnontieteilijä ja tutkimusmatkailija
* Theresa Andrews (s. 1962), yhdysvaltalainen uimari ja olympiavoittaja
* Thomas Andrews (1873–1912), irlantilainen telakkayhtiön toimitusjohtaja ja laivojen suunnittelija
* Thomas Andrews (1813–1885), irlantilainen fyysikko
* Virginia C. Andrews (1923–1986), yhdysvaltalainen kirjailija.

## Kuvitteellisia Andrewsejä

* Archie Andrews, *Justus*, sarjakuvahahmo, yhdysvaltalainen teinipoika
NHL:n varaustilaisuus 2017

**NHL:n varaustilaisuus 2017** oli järjestyksessään 55. . Se järjestettiin 23. &ndash; 24. kesäkuuta 2017 United Centerissä, Chicagossa.

Tilaisuutta edelsi NHL:n laajennusvaraustilaisuus 2017, jossa uusi joukkue Vegas Golden Knights valitsi itselleen jokaisesta muusta joukkueesta yhden pelaajan. Muut joukkueet saivat suojata pelaajistaan joko yhden maalivahdin, kolme puolustajaa sekä seitsemän hyökkääjää tai yhden maalivahdin sekä kahdeksan kenttäpelaajaa.

## Ennakkoarviot
Suurimpina ennakkosuosikkeina pidettiin kanadalaista Nolan Patrickia sekä sveitsiläistä Nico Hischieria.

Suomalaisista ensimmäiseksi varaukseksi povattiin Miro Heiskasta. Hänet laitettiin useissa *Mock drafteissa* sijoille 4-5. Muita ensimmäisen kierroksen suomalaisia uskottiin olevan Eeli Tolvanen, Juuso Välimäki, Kristian Vesalainen sekä Urho Vaakanainen. 

Ensimmäisen varattavan maalivahdin uskottiin olevan Jake Oettinger.

## Varaukset
### Kierros 1

### Kierros 2

### Kierros 3

### Kierros 4

### Kierros 5

### Kierros 6

### Kierros 7

## Lähteet

## Aiheesta muualla
Eucladoceros

**Eucladoceros** on sukupuuttoon kuollut hirvieläinten suku, joka eli Euraasiassa myöhäiseltä plioseenilta pleistoseenille. Sen sarvet olivat monimutkaisemmat sarvet kuin millään muulla tunnetulla hirvieläimellä.

## Lähteet
*
### Viitteet

## Aiheesta muualla
* A Pleistocene Bestiary
H. V. Claudelin

**Henrik Vilhelm (Wille) Claudelin** (6. lokakuuta 1882 Oulu – 24. joulukuuta 1947) oli suomalainen nimismies ja kainuulaisen kansanperinteen kerääjä. Hän käytti nimimerkkiä **H. W. C.**.

Claudelinin vanhemmat olivat lääninmaanmittari Carl Gustaf Vilhelm Claudelin (1834–1890) ja Amalia Lovisa Sarlin (1850–1911). Claudelinin äidin isä oli Viitasaaren lukkari ja kirjailija Konstantin Sarlin. Claudelin pääsi ylioppilaaksi Oulun lyseosta 1904 ja opiskeli jonkin aikaa teologiaa Helsingin yliopistossa.

Claudelin oli vuodesta 1905 lääninhallinnon virkamiehenä Oulussa. Hän toimi Hyrynsalmen ja Ristijärven nimismiehenä 1914–1932, toisen lähteen mukaan Claudelin tuli Hyrynsalmen nimismieheksi vasta 1918.

Claudelin harrasti kotiseutu- ja museotyötä kirjoittaen näistä aiheista lukuisia artikkeleita lehtiin. Hän oli Kainuun Museoyhdistyksen perustajajäsen vuonna 1930 ja toimi Kainuun museon museonhoitajana. Claudelin keräsi myös laajan esine- ja asiakirjakokoelman. 

Claudelin oli naimisissa vuodesta 1912 oululaisen Anna Sofia Mustosen (1891–1972) kanssa. Claudelin on haudattu Intiön hautausmaalle Ouluun.
__NOTOC__
## Teoksia
* *Hajanaisia piirteitä ja muistoja Hyrynsalmen seurakunnan vaiheista v.v. 1786-1936* ; seurakunnan valitseman toimikunnan pyynnöstä toim. H. V. Claudelin. Hyrynsalmen seurakunta, Kajaani 1936
* *Paltamon säästöpankki 1861-1936*. Paltamon säästöpankki, Kajaani 1936
* *Sutela : piirteitä Sutela-nimisen tilan vaiheista, joihin liittyy kappale Kainuun kansan historiaa*. Tekijä, Kajaani 1938, 2. painos 1939
* *Oulun hiihto 1889-1938 sekä piirteitä pohjalaisen kansan vaiheista ja kilpaurheilun alkukehityksestä sen keskuudessa*. Oulun hiihtoseura, Oulu 1939
* *In memoriam : mietteitä kalmiston katveessa* ; kirj. H. W. C. Kajaani 1941
* *[[Talas-Eera]] : Kainuun voimamiesten kuningas* ; koottu tarkasti H. W. Claudelinin sanomalehti Kalevassa vuosina 1935-1936 ilmestyneestä kirjoitussarjasta. Paltamo seura, Paltamo 1980

## Toimitustöitä
* Erkki Mikkola : *Kainuu kuvissa - Kainuu i bilder - Kainuu in picture* ; toim. H. V. Claudelin. Kainuun Sanomain kirjapaino, Kajaani 1938, 2. painos 1947, 3. painos 1952
* *Entinen Oulujoki : historiikkia ja muistitietoja* ; toim. H. W. Claudelin, E. V. I. Karjalainen ja Esko Sarasmo. Oulujoki Oy, Helsinki 1954, näköispainos Oulujokilaakson kulttuuriseura Virta ry 2013

## Lähteet

## Aiheesta muualla
* H. V. Claudelinin omistuskirjoituksia toimittaja ja kirjailija Reino Rinteelle 
* Nyt kertoo nälkämaan vanha vallesmanni..., Seura, 17.06.1936, nro 25, s. 6, Kansalliskirjaston digitaaliset aineisto
 Luettelo H. V. Claudelinin kirjoittamista lehtiartikkeleista
Isäni, herrani

**Isäni, herrani** (*Padre padrone*) on Paolo ja Vittorio Tavianin ohjaama italialainen, alun perin televisiolle tehty draamaelokuva. Tavianin veljekset laativat myös elokuvan käsikirjoituksen sardinialaisen paimenen Gavino Leddan omaelämäkerrallisen romaanin pohjalta. Ledda esiintyy itse elokuvassa kertojana.

## Juoni
*Isäni, herrani* kertoo Sardinian maaseudun elämästä nuoren paimenpojan näkökulmasta. Ankara isä ottaa seitsenvuotiaan pojan pois koulusta ja pakottaa paimeneksi syrjäisille vuorille, jossa poika viettää koko lapsuutensa ja nuoruutensa. Kiertäviltä musikanteilta hän ostaa hanurin ja soittaa sitä isältä salaa, käyttäen heiniä ääntä vaimentamassa. Isänsä tahdon vastaisesti lukutaidoton poika alkaa kiinnostua maailmasta laajemminkin, opettelee lukemaan, pääsee yliopistoon ja etenee kielitieteilijäksi. Yksilötarinan rinnalla elokuvan teemoja ovat katolisuus ja köyhyys sekä Sardinian luonto, jota kuvataan dokumentaariseen sävyyn.

## Vastaanotto

Cannesin elokuvajuhlilla 1977 Tavianit saivat elokuvasta Kultaisen palmun ja kriitikkojärjestö Fiprescin palkinnon.

*Helsingin Sanomien* Mikael Fränti kirjoitti Suomen teatteriensi-illan aikaan huhtikuussa 1980 elokuvan olevan ”suurenmoinen kuvaus alistamisen tuskasta, kahleiden murtamisesta, tiedon hankinnasta”. Hänestä *Isäni, herrani* valaa uskoa elokuvataiteen mahdollisuuksiin: ”Se on pakahduttava, ihmeellisen vapauttava elokuva. Sisällöllisesti se perustaa kriittiseen humanismiin. Kerronta kielii mahtavasta ideoiden rikkaudesta.”

## Lähteet
Mauri Tommila

**Mauri Eerik Tommila** (s. 28. huhtikuuta 1951 Nakkila) on suomalainen arkkitehti.

## Ura

Tommila kirjoitti ylioppilaaksi 1970 ja valmistui arkkitehdiksi 1982 Oulun yliopistosta.  Hän työskenteli Arkkitehtitoimisto Forsman–Tommilan yhtiömiehenä 1982–1984, Tapiolan Studio Arkkitehdit oy:n johtavana arkkitehtina 1984–1988 sekä yhtiön osakkaana ja toimitusjohtajana 1988–1993. Vuodesta 1993 lähtien Tommila on työskennellyt omistamassaan Arkkitehdit Tommila oy:ssä. Hän on ollut vuodesta 2000 lähtien Tukholmassa toimivan Tommila Herkommer Arkitekter ab:n osakas. Vuonna 2006 hänestä tuli DigiEcoCity oy:n osakas ja toimitusjohtaja ja hän oli tukholmalaisen Ecomarket EMT AB:n osakas 2002–2008. Päätyönsä ohessa Tommila on toiminut Oulun yliopiston tuntiopettajana 1977–1980 sekä Teknillisen korkeakoulun tuntiopettajana 1983–1984 ja assistenttina 1984–1987. Hän on ollut myös Suomen arkkitehtiliiton kilpailusihteerinä 1982–1985 . Muita luottamustehtäviä ovat olleet esimerkiksi Euroopan Suomi Finlandin hallituksen varapuheenjohtajan tehtävä 1996–1999 ja Elävä kaupunkikeskusta ry:n hallituksen jäsenyys vuodesta 2001 lähtien.

## Töitä

### Rakennuksia

* Partekin Helsingin konttori, 1988 (yhdessä Matti K. Mäkisen ja Kaarina Löfströmin kanssa)
* Näkinpuiston kortteli, Helsinki 1991 (yhdessä Erkki Forsmanin kanssa)
* Pop & jazz konservatorio, Helsinki 1995
* Kauppakeskus Columbus, Helsinki 1996
* ICL toimitalo, Helsinki 1996
* LM Ericssonin toimitalo, Espoo 1998
* Vehon Olarin autotalo, Espoo 1999
* ABB:n toimitalo Tellus, Helsinki 1999
* Vehon Herttoniemen autotalo, Helsinki 2000
* Nokia Strömbergin aukio, Helsinki 2000
* Martelan toimitalo, Helsinki 2001
* SysOpen Tower, Helsinki 2001
* Radiolinjan pääkonttori, Espoo 2001
* Iso Omena, Espoo 2001
* Arabiakeskus, Helsinki 2002
* kirjasto ja kauppakeskus Oulunsalon Kapteeni, Oulu 2005
* If House, Espoo 2006
* Fennian pääkonttori, Helsinki 2008
* Pauligin kahvinpaahtimo ja toimitalo, Helsinki 2009

### Kaupunkisuunnittelutehtäviä

* Vuosaaren keskusta, Helsinki 1990–1997
* Arabian teollisuusalue, Helsinki 1991–1995
* Kupittaan asemanseutu, Turku 1991–1995
* Töölönlahden aloituskortteli, Helsinki 1992
* Nykytaiteen museon tontinkäyttöselvitys, Helsinki 1992
* Asemahotelli ja asemanseutu, Helsinki 1993
* Kista Centrum, Tukholma 1997
* Matinkylän-Olarin keskusta, Espoo 1998
* Aviapolis, Vantaa 1998
* Suurpelto, Espoo 1998–
* Lommilan alue, Espoo 2000–
* Marja-Vantaan keskusta, Vantaa 2001
* Gongqing DigiEcoCity, Kiina 2009–
* Danyang DigiEcoCity, Kiina 2010–

## Lähteet
TsSKA Arena

**TsSKA Arena** (entinen VTB-jääpalatsi) () on monitoimiareena Moskovassa Venäjällä. Jääpalatsi on toinen vuoden 2016 jääkiekon maailmanmestaruuskilpailujen tapahtumapaikoista Pietarin Jubileinyi-urheilukeskuksen ohella.

Kaudella 2016-17 hallin pääkäyttäjänä oli KHL-seura Dynamo Moskova.

Kaudeksi 2017-18 halliin siirtyi pelaamaa osan kotipeleistään toinen moskovalainen KHL-seura Spartak Moskova.

Kaudeksi 2018-19 Moskovan TsSKA siirtyi pelamaan halliin yhdessä Spartak Moskovan kanssa. Dynamo Moskovalle rakennettiin uusi halli, joka valmistui tammikuussa 2019.

## Aiheesta muualla
Marjo-Riitta Ruuska

**Marjo-Riitta Ruuska** (o.s. *Paavonen*, ent. *Antikainen*, s. 11. kesäkuuta 1963 Saarijärvi) on suomalainen teologi ja historioitsija.

Ruuska kirjoitti ylioppilaaksi Saarijärven lukiosta 1982, valmistui teologian maisteriksi 1991, teologian lisensiaatiksi 2002 ja väitteli teologian tohtoriksi 2004 Helsingin yliopistossa. Hän työskenteli Helsingin yliopiston teologisen tiedekunnan viransijaisena opintosihteerinä 1991 ja Forssassa sijaitsevan Linikkalan lukion päätoimisena uskonnon ja historian tuntiopettajana 1993–1997. Vuosina 1997–1998 hän toimi Hämeenlinnan lyseon yläasteen päätoimisena uskonnon, historian ja elämänkatsomustiedon tuntiopettajana ja siirtyi sieltä Helsingin yliopiston yleisen kirkkohistorian assistentiksi vuosiksi 1998–2000. Yliopiston kirkkohistorian virkaa toimittavana yliopistonlehtorina hän työskenteli 2006 ja vuodesta 2006 hän on toiminut yliopiston Suomen ja Skandinavian kirkkohistorian dosenttina. Kuopion hiippakunnan virkaa toimittavaksi hiippakuntasihteeriksi hän siirtyi 2007. Hän on myös toiminut apuraha- ja projektitutkijana Helsingissä sekä opettanut Helsingin, Joensuun ja Tampereen yliopistoissa.

Päätoimensa ohessa Ruuska on toiminut Ylioppilastutkintolautakunnan apujäsenenä vuodesta 2000 lähtien. Hän on ollut Suomalaisen Kirjallisuuden Seuran jäsen vuodesta 2003 ja Suomen Historiallisen Seuran tutkijajäsen vuodesta 2007.

## Kirjallinen tuotanto
* *Eevan tie alttarille: Nainen kirkon historiassa,* Edita, 2002 (toimittanut yhdessä muiden kanssa)
* *Sääty, sukupuoli, uskonto: Mathilda Wrede ja yhteiskunnan muutos 1883–1913,* Suomalaisen Kirjallisuuden Seura, 2003 (väitöskirja Helsingin yliopistoon 2004)
* *Suuri sisarpiiri: NNKY-liike Suomessa 1890-luvulta 1990-luvulle,* Suomalaisen Kirjallisuuden Seura, 2006
* Demokratian synnystä moderniin moniavioisuuteen 1900-luvulla. Teoksessa *Kaupunkilaisten kirkko: helsinkiläisten ja seurakunnan kohtaamisia kuudella vuosikymmenellä,* Otava, 2006 (yhdessä Esko M. Laineen ja Anne Birgitta Yeungin kanssa)
* *Taivaallista seksiä: kristinusko ja seksuaalisuus,* Tammi, 2006 (toimittanut yhdessä muiden kanssa)
* *Velvollisuuden kutsu: Fanni Luukkonen johtajana,* Otava, 2012

## Lähteet
Eino Laaksonen

**Eino Laaksonen** (29. huhtikuuta 1936 Pyhäjoen Yppäri – 2. kesäkuuta 2017 Oulu) oli suomalainen opettaja, kunnallispoliitikko ja yleisurheilija. Koulutukseltaan hän oli opettaja, valmistui Rauman seminaarista 1957 ja työskenteli sen jälkeen opettajana 38 vuoden ajan, josta 25 vuotta Oulun Pohjankartanon yläasteen rehtorina. Hän jäi eläkkeelle 1996. Hänelle myönnettiin opetusneuvoksen arvo vuonna 1998.

Laaksonen toimi Oulun kaupunginvaltuustossa 32 vuotta vuosina 1973–2004, josta ajasta vuonna 1984 kaupunginvaltuuston puheenjohtajana ja kaupunginhallituksessa vuodesta 1975 ja kaupunginhallituksen puheenjohtajana 1985–1992. Viime vaiheessa kunnallispoliitikon uraa hän toimi liikuntalautakunnan puheenjohtajana. Valtuustossa hän edusti Keskustapuoluetta. 

Nuoruudessaan 1950-luvun lopulta aina 1960-luvun puoliväliin Laaksonen kilpaili yleisurheilijana. Hänen päälajinaan oli 110 metrin aitajuoksu, jossa hän saavutti SM-hopeaa Oulun ensimmäisissä Kalevan kisoissa 1964 ja pronssia Kalevan kisoissa 1963 ja vuoden 1965 kisoissa. Hän edusti vuoteen 1957 Raahen Vesaa, vuoden 1958 Lumijoen Lumiukkoja, kaksi seuraavaa Pattijoen Urheilijoita sekä vuodesta 1961 Oulun Pyrintöä. 

## Lähteet
Mitä saisi olla?

__NOTOC__
**Mitä saisi olla?** on punkyhtye Nyrkkitappelun kolmas studioalbumi. Se julkaistiin CD-formaatissa 29. huhtikuuta 2016 levymerkillä Stupido Records. Albumin vinyylipainos julkaistaan 13. toukokuuta 2016. Aiemmilla julkaisuilla tutut naisia käsittelevät ja provosoivat sanoitukset on jätetty kokonaan pois. Myös kappaleiden äänenlaatu on rosoisempi sekä tempo on verrattain edeltäjiänsä hitaampi. Albumin teemana toimii onnistuneet ja epäonnistuneet rockmuusikot.

Ensimmäinen single ”Haureus sekoittaa mun pään” julkaistiin 29. tammikuuta 2016, jolloin sen musiikkivideo oli ensinäytössä Radio Rockin verkkosivulla. Albumin kappale ”Sun lapset on mun lapsia nyt” julkaistiin singlenä musiikkivideon kera 15. huhtikuuta 2016. Albumin on äänittänyt ja tuottanut Lauri Eloranta.

## Vastaanotto
Kaaoszinen Ville Kangasniemi antoi albumille seitsemän pistettä kymmenestä. Hän kehui kappaleiden älykkäitä sanoituksia ja rytmikästä soitantaa, todeten albumin sisältävän kuitenkin ”muutaman veisun, jotka mielellään skippaisi”. Soundin Antti Luukkanen antoi albumille ristiriitaisen arvion. Hän piti joitakin kappaleita sisällöttöminä, mutta erityisesti albumin hitaammat kappaleet saivat kehuja.

## Kappaleet
#
#
#
#
#
#
#
#
#
#

## Arvostelut
* Kaaoszine.fi: 7/10
* Soundi: 

## Lähteet
Jari Järvinen

**Jari Järvinen** (s. 15. lokakuuta 1980 Hyvinkää) on suomalainen jalkapalloerotuomari. Järvinen on toiminut kansainvälisen jalkapalloliiton FIFA:n virallisena erotuomarina vuodesta 2012 alkaen. 

Järvinen tuomitsi ensimmäisen Veikkausliigan ottelunsa kaudella 2010. Heinäkuussa 2012 hän tuomitsi ensimmäisen Eurooppa-liigan karsintaottelunsa. Huhtikuussa 2015 hän tuomitsi Liigacupin finaalin HJK:n ja RoPS:in välillä.

Järvinen on myös tuominnut yksittäisiä otteluita Färsaarten pääsarjassa Effodeildinissä ja Norjan pääsarjassa Tippeligaenissa.

## Finaalit
*Liigacupin finaali 2015 
*Suomen Cup 2016 

## Lähteet
Robert Bigelow

**Robert Bigelow** on (s. 1945) yhdysvaltalainen yrittäjä. Bigelow omistaa Budget Suites of America hotelliketjun ja on Bigelow Aerospacen perustaja.  

Bigelow toimi 1960-luvun lopulta alkaen aktiivisesti erilaisissa kiinteistöhankkeissa, joihin kuului hotelleja, motelleja ja asuntoja. Bigelow perusti Bigelow Aerospacen vuonna 1999. Vuonna 2013 julkaistussa haastattelussa Bigelow kuvaa, että jollain tasolla aiemman yritystoiminnan tavoitteena oli hankkia resursseja avaruustoiminnan harjoittamiseksi.

## Lähteet

## Aiheesta muualla
* http://bigelowaerospace.com/.
Bigelow Aerospace

**Bigelow Aerospace** on kokoonpuhallettavia avaruusasemamoduuleja kehittävä yhtiö. Sen perusti Robert Bigelow vuonna 1999.

Bigelowin moduuleja on testattu kiertoradalla Genesis I- (2006) ja Genesis II (2007) -lennoilla. Vuonna 2016 kansainväliselle avaruusasemalle vietiin BEAM-koemoduuli.

## BEAM
BEAM-koemoduuli (lyhenne sanoista *Bigelow Expandable Activity Module*) laukaistiin kansainväliselle avaruusasemalle SpaceX CRS-8 -rahtilennolla huhtikuussa 2016. Täyteen pumpattuna BEAM on mitoiltaan 4 × 3,2 metriä. Moduulin on tarkoitus olla asemassa ainakin vuoden, jonka aikana sen toimintaa mitataan ja astronautit käyvät välillä siellä, mutta pääsääntöisesti moduulin luukku pidetään suljettuna.

## B330
Kehitteillä oleva B330 on ensimmäinen täyden koon tuotantoversio. Sen massa on 20&nbsp;000 kilogrammaa ja paineistettu tilavuus 330 kuutiometriä. Huhtikuussa 2016 Bigelow sopi United Launch Alliancen kanssa sen laukaisusta vuonna 2020 Atlas V-raketilla.

## Lähteet

## Aiheesta muualla
* Bigelow Aerospacen verkkosivut
Nisäkkäiden myrkyt

**Nisäkkäiden tuottamien myrkkyjen** merkitys on ollut pitkään vähäinen tieteellisessä tutkimuksessa. Fossiililöydökset ja kokeellisten menetelmien kehittyminen on kuitenkin tuottanut lisää tietoa ja kasvattanut mielenkiintoa nisäkäsmyrkkyjä kohtaan. Nisäkkäiden myrkyt ovat kirjava joukko erilaisia toksisia seoksia ja vaikutusmekanismeja. Nisäkäsmyrkyt voidaan jakaa kolmeen luokkaan; hyönteissyöjien, nokkaeläinten ja lepakoiden myrkkyihin. Neljännessä luokassa, kädellisissä, on ehdotettu olevan myrkyllisiä lajeja. Eläinten tuottamille myrkyille ei ole yksiselitteistä määritelmää. Bücherlin (1968) mukaan myrkyllisellä eläimellä tulee olla ainakin yksi myrkkyrauhanen, mekanismi myrkyn erittämiselle tai ruiskuttamiselle sekä väline jolla tehdä haava. Mebs (2002) määrittelee eläinmyrkyt aineiksi, jotka ovat haitallisia muille eliöille määrätyssä pitoisuudessa ja jotka ovat useimmiten proteiineja tai peptidejä.

Taksonomisesti monimutkaisessa hyönteissyöjien ryhmässä on määrällisesti eniten myrkyllisiä nisäkkäitä. Vampyyrilepakoita lukuun ottamatta nämä ovat ainoita nisäkkäitä, jotka tuottavat myrkyllistä sylkeä. Amerikkalaisen lyhythäntäpäästäisen (*[[Blarina brevicauda]]*), haitinalmikin (*[[Solenodon paradoxus]]*), euroopanvesipäästäisen (*[[Neomys fodiens]]*) ja välimerenvesipäästäisen (*[[Neomys anomalus]]*) tiedetään varmasti tuottavan myrkyllistä sylkeä. Kaikilla neljällä lajilla ovat hyvin kehittyneet, myrkkyä tuottavat sylkirauhaset.

Nokkaeläimistä vesinokkaeläintä (*Ornithorhynchus anatinus*) pidetään ainoana myrkyllisenä nokkaeläimenä. Myös nokkasiiliä on epäilty toksiinintuottajaksi, mutta selkeää myrkkyä ei ole toistaiseksi raportoitu saadun. Vesinokkaeläintä tavataan makeavetisistä Itä-Australian joista ja virroista. Lajilla on takaraajoissaan myrkkykannukset, jotka säilyvät aikuisikään asti vain urospuolisilla eläimillä. Vesinokkaeläimen myrkky on monimutkainen seos toksisia aineita.

## Lähteet
Viertolan koulu

**Viertolan koulu** on Vantaan Tikkurilan suuralueen Viertolan kaupunginosassa sijaitseva noin 725 oppilaan suomenkielinen yhtenäiskoulu (luokka-asteet 1–9). Oppilaiden tukena on yli 60 aikuista kasvattajaa. Koululla on kaksi opetuspistettä:

* Liljatien opetuspiste, 1.–6. luokat (Liljatie 2, 01300 Vantaa: noin 400 oppilasta)
* Jokirannan opetuspiste, 1.–9. luokat (Viertolankuja 1, 01300 Vantaa: noin 250 oppilasta).

Kuudennen luokan jälkeen pääosa Viertolan koulun oppilaista siirtyy Peltolan yläkouluun.

Viertolan koulun pihapiirissä toimii Kukkopillin päiväkoti. 

## Vuoden 2024 ampumavälikohtaus

Viertolan koulussa tapahtui 2. huhtikuuta 2024 ampumavälikohtaus, jossa kuoli yksi ja loukkaantui vakavasti kaksi koulun kuudesluokkalaista oppilasta. Teosta epäilty 12-vuotias koulun oppilas saatiin kiinni nopeasti välikohtauksen jälkeen.

## Kuvia

File:Viertolan koulu2 - Viertola - Vantaa - m.jpg|Viertolan koulun pihaa.
File:Viertolan koulu3 - Viertola - Vantaa - m.jpg|Eräs Viertolan koulun sisäänkäynneistä aapiskukkoineen.
File:Viertolan koulu4 - Viertola - Vantaa - m.jpg|Viertolan koulua.
Kuva:Jokirannan koulu - Viertola - Vantaa - m.jpg|Jokirannan koulu eli Viertolan koulun Jokirannan opetuspiste.


## Lähteet

## Aiheesta muualla
* Viertolan koulu
Norvaliini

**Norvaliini** (C5H11NO2) on ei-proteinogeenisiin aminohappoihin kuuluva orgaaninen yhdiste. Yhdistettä voidaan käyttää eräiden muiden orgaanisten yhdisteiden synteesiin.

## Ominaisuudet
Norvaliini on huoneenlämpötilassa valkoista kiteistä ainetta. Yhdiste liukenee hyvin veteen, mutta on liukenematon useisiin orgaanisiin liuottimiin. Norvaliinin karboksyylihapporyhmän pK<sub>a</sub>-arvo on 2,36 ja aminoryhmän pKa-arvo on 9,72. Monien muiden aminohappojen tavoin norvaliini on kiraalinen ja optisesti aktiivinen yhdiste ja sen L-isomeerin ominaiskiertokyky 20&nbsp;% suolahappoliuoksessa on +23.

Norvaliini kuuluu niin sanottuihin hydrofobisiin aminohappoihin. Ensimmäisen kerran sitä eristettiin *[[Bacillus subtilis]]*&nbsp;-bakteerin sieniä vastaan aktiivisesta proteiinista. Tämän jälkeen myös eräiden *[[Serratia marcescens]]*- ja *[[Escherichia coli]]*&nbsp;-kantojen on todettu tuottavan norvaliinia erityisesti vähähappisissa olosuhteissa. *E. coli* syntetisoi norvaliinia alfaketovoihaposta 2-isopropyylimalaattisyntaasin katalysoimana ja muodostuva tuote transaminoidaan norvaliiniksi. Elämän kehityksen alkuvaiheissa norvaliini on saattanut olla proteiineissa huomattavasti yleisempi kuin nykyään.

## Valmistus ja käyttö
Norvaliinia voidaan valmistaa niin kutsutun Streckerin aminohapposynteesin mukaisesti butyyrialdehydistä, ammoniakista ja vetysyanidista ja hydrolysoimalla muodostunut tuote happamissa olosuhteissa. Sitä voidaan valmistaa myös lähtien etyyli-2-asetyylivaleraatista tai dietyyliasetamidomalonaatista.

Norvaliinia käytetään eräiden lääkeaineiden kuten perindopriilin synteesiin.

## Lähteet

## Aiheesta muualla
*Kyoto Encyclopedia of Genes and Genomes (KEGG): L-Norvaline 
*Kyoto Encyclopedia of Genes and Genomes (KEGG): D-Norvaline 
*Human Metabolome Database (HMDB): Norvaline
Aapeli (peli)

**Aapeli** oli vuonna 1955 rakennettu pelilaite, joka oli luultavasti ensimmäinen suomalainen digitaalinen pelilaite. Sillä pelattiin yksinkertaista Nim-peliä, jonka strategia on määrätty yksiselitteisesti. Laite rakennettiin Rolf Nevanlinnalle 60-vuotislahjaksi, ja se oli myöhemmin esillä elektroniikka- tai radioalan messuilla. Pelilaitteen käyttöliittymänä oli kytkimet ja merkkivalot. Laitetta kutsuttiin alkuun Nim-peliksi, mutta se sai myöhemmin nimekseen Aapeli.

Idean Nim-pelin rakentamiseksi sai alun perin Hans Andersin, joka oli tutustunut logiikkapeleihin yhdysvaltalaisessa lehdessä. Andersin vastasi pitkälti Nim-pelin rakentamisesta. Hän kuvasi Nim-pelin säännöt Boolen algebran lauseilla ja muokkasi niistä sitten rele- ja diodilogiikkaa hyödyntäen peliä pelaavan laitteiston. Andersin oli mukana rakentamassa myös Suomen ensimmäistä tietokonetta ESKOa, ja kun sen valmistuminen viivästyi, kuvaili hän Nim-peliä "väliaikaisratkaisuksi siihen asti kunnes ESKO valmistuu".

Andersin kirjoittaa Aapelista, että se on "käytännöllisessä mielessä vailla mielenkiintoa" ja ettei siitä ole ajanvietepeliksi, "sillä sen ylivoimaisuuteen kyllästyy hyvin nopeasti". Andersin kuitenkin toteaa, että Aapelin suunnittelu ja rakentaminen on antanut hänelle "monta mieluisaa hetkeä sekä juotoskolvi että kynä kädessä".

## Lähteet

## Aiheesta muualla
* Petri Paju & Reijo: "Hans Andersin: monipuolinen tietotekniikan suomalainen uranuurtaja". Tekniikan waiheita 29 (2010): 4, s. 49–53.